12/11/2020 | Administración LocalMunicipal
Sada
Secretaría
Convocatoria de proceso selectivo para o desempeño en réxime de comisión de servizos do posto de Inspector, xefe da Policía Local

O Alcalde aprobou a seguinte convocatoria de selección de persoal pola resolución núm.2346/2020, do 6 de novembro, que a continuación se transcribe literalmente: Denominación do posto: Inspector, Xefe da Policía Local (código RPT: 020001) - Escala: Administración Especial -Subescala: Servizos Especiais - Escala executiva, - Clase: Policía Local - Grupo/Subgrupo de clasificación: A/A2 - Nivel de complemento de destino: 22 - Complemento específico anual (14 pagas): 11.062,00 € - Observacións: Xornada partida - Principais funcións do posto: As que lle encomendan ao inspector e ao Xefe da Policía Local o Regulamento municipal do Servizo e demais disposicións aplicables. Características ou funcións máis destacables: - Deseñar ordenación do tráfico e sinalización - Efectuar actuacións encomendadas pola Alcaldía e o concelleiro delegado - Programar os servizos do persoal de policía local - Responsabilidade sobre produtividade e eficacia da plantilla - Informar das deficiencias e problemas da plantilla. - Propoñer novos procedementos operativos ou servizos - Transmitir as ordes recibidas, controlando a súa execución e resultado. - Actuar como policía de base cando o servizo o requira - Controlar o material, vehículos e funcionamento das unidades - Comprobar a actuación dos seus subordinados, desprazándose aos lugares de intervención. a) Estar en posesión do título de Diplomado universitario, enxeñeiro técnico, arquitecto técnico ou equivalentes. b) Ter a condición de persoal funcionario de carreira pertencente á escala executiva dos Corpos da Policía Local en situación de servizo activo c) Contar co informe previo favorable do concello de procedencia. d) Prazo de presentación: 10 días hábiles a partir do seguinte ao da publicación da convocatoria na sede electrónica e no taboleiro de edictos do Concello, previa publicación do anuncio da convocatoria no Boletín Oficial da Provincia (BOP). a) Instancia b) Copia do documento nacional de identidade, ou pasaporte. c) Copia da titulación exixida d) Copia do nomeamento como funcionario de carreira e) Currículo vitae onde se indiquen os méritos que a persoa aspirante considere oportuno acreditar f) Para acreditar a experiencia como funcionario de carreira e, de ser o caso, as diferentes prazas desempeñadas, será preciso un informe de vida laboral e un certificado emitido polo órgano competente onde se especifique a duración, posto e categoría. g) Informe favorable da Administración pública de procedencia. O concello poderá en calquera momento requirir a calquera das persoas aspirantes a documentación orixinal para a súa comprobación e cotexo. -Publicidade: No caso de que haxa que facer algún tipo de requirimento ou realizar algún anuncio relativo a este proceso de provisión, realizarase a través da súa publicación na páxina web do Concello de Sada. No caso de que a instancia/documentación presentada teña que ser obxecto de emenda, outorgarase un prazo de 5 días naturais. -Criterio da selección: Decisión motivada logo de ver o currículo presentado atendendo preferentemente ao desempeño de postos de funcionario da escala de administración especial, subescala servizos especiais, clase policía local, grupo A subgrupo A2, en concellos con características poboacionais similares ou superiores ás do Concello de Sada. A antigüidade acreditarase mediante a achega de certificación ou informe emitido pola entidade ou entidades nas que a persoa aspirante teña prestado os seus servizos nos termos sinalados. Unha vez rematada a selección elaborarase unha listaxe por orde da puntuación obtida. Seguidamente procederase ao nomeamento da persoa aspirante mellor posicionada na listaxe para que proceda á toma de posesión. Se non implica cambio de residencia, deberá producirse no prazo de 3 días hábiles. Se implica cambio de residencia, deberá producirse no prazo de 7 días hábiles, de acordo co artigo 14 do Decreto 93/1991, do 20 de marzo. Os ditos prazos cóntanse a partir da publicación da adxudicación da comisión de servizos no BOP da Coruña. No caso de que, por calquera motivo, a persoa aspirante non proceda á toma de posesión no prazo indicado, nomearase á seguinte persoa que figure na listaxe. -Réxime xurídico: para o non previsto nesta convocatoria, aplicarase supletoriamente a normativa estatal e autonómica que proceda para a provisión de postos”. O que se publica para xeral coñecemento. Sada, 9 de novembro de 2020 O Alcalde.: Lidia Esperanza Urbaneja Camenforte